הסרטים שלי
גם לי יש את הסרטים שלי, אם נודה על האמת,; גם לי יש את הסרטים שלי.; איך תמיד בסרטים חבילת הדפים של הסופר עפה ברוח ואין לו גיבוי; אנחנו במאה העשרים ואחת, ואין לו גיבוי.; ואיך תמיד בסרטים הסקס מעולה ככל שהמתח המיני עולה יותר,; כך הסקס טוב יותר.; והם אף פעם לא עוצרים בשביל לשים קונדום,; אף פעם לא מראים את השניות האלה שאתה מנסה לקרוע את העטיפה בציפורניים; ובינתיים כל הקסם דולף... ; איך תמיד בסרטים על תל אביב יש גשם ובסרטים על ניו יורק יש שמש,; כאילו שלא היינו שם, כאילו שאנחנו לא יודעים שזה בדיוק להפך.; אבל גם לי יש את הסרטים שלי, אם נודה על האמת,; גם לי יש את הסרטים שלי. ; איך תמיד בסרטים הדיאלוגים שנונים להפליא, כולם מדברים קצר ולעניין; ואם מישהו מגמגם אז זה בגלל שהדמות שלו היא דמות של מגמגם.; ואיך תמיד בסרטים אנשים קופצים מגג לגג ולא נופלים לתהום; ולא דורכים על חרא של כלב ברחוב ; ולא לוקחים כדורים נגד ולא מגרדים בין אצבעות הרגליים ; ולא שוקעים בדיכאון או באהבה שנמשכים יותר ממערכה אחת.; ובינתיים כל הקסם דולף…; איך תמיד בסרטים מישהו עובר תהליך אם לא הגיבור הראשי הגיבור המשני; אם לא הגיבור המשני החברה שלו ; אם לא החברה שלו הדמות המצוירת שבילי קריסטל מדבב.; אבל גם לי יש את הסרטים שלי, אם נודה על האמת,; גם לי יש את הסרטים שלי. ; ואיך בסרטים הסוף תמיד טוב,; הסוף של כולנו מר ונמהר,; מר ונמהר.; הסוף.; 